David Popovici l-a provocat pe cel mai bun înotător al anului: ”Haide, Leon!”
Unul este campion olimpic la 200 m liber, celălalt a câștigat patru medalii de aur la Paris. Astfel, fanilor înotului le-a venit ideea: ce-ar fi dacă David Popovici și Léon Marchand s-ar întrece la 200 m liber? Întrebat de L'Équipe, pe fondul zvonurilor potrivit cărora Marchand ar putea fi tentat să se testeze în viitor în această probă, Popovici a răspuns că ideea îi place.